***Οι Δάσκαλοι του Γένους***

***Ο Ρήγας Βελεστινλής και ο Αδαμάντιος Κοραής***

***Δάσκαλοι του Γένους*** ονομάζονται οι μορφωμένοι Έλληνες που κατά την περίοδο της Τουρκοκρατίας συνέβαλαν, με την προφορική διδασκαλία τους ή με τα κείμενα τους, στην καλλιέργεια της ελληνικής παιδείας.

Οι δάσκαλοι του γένους δίδασκαν σε ναούς, σχολεία και δημόσιους χώρους. Έγραφαν επιστολές και άρθρα σε εφημερίδες και περιοδικά καθώς και ολόκληρα βιβλία που τα τύπωναν με την υποστήριξη της εκκλησίας, των Φαναριωτών ηγεμόνων ή φιλομαθών εμπόρων. Με το έργο τους βοήθησαν στην ίδρυση σχολείων και την τόνωση της ελληνικής παιδείας, στην ιδεολογική προετοιμασία της Μεγάλης Επανάστασης του 1821 και στην ανάπτυξη του Φιλελληνισμού στη Δύση.

Οι δάσκαλοι του γένους συνέβαλαν:

* Στην ίδρυση σχολείων, στην τόνωση της ελληνικής παιδείας και στη διατήρηση της εθνικής συνείδησης
* Στην ιδεολογική προετοιμασία της επανάστασης του 1821
* Στην ανάπτυξη του φιλελληνισμού στη δύση

Ένας από τους σημαντικότερους δασκάλους τους γένους ήταν ο **Κοσμάς ο Αιτωλός**, λόγιος μοναχός του Αγίου Όρους, ιεροκήρυκας και μάρτυρας, ο οποίος περιόδευε στην ύπαιθρο κηρύττοντας τον λόγο του Θεού στον υπόδουλο ελληνισμό και ιδρύοντας σχολεία προκειμένου να αναχαιτίσει τους εξισλαμισμούς.

Οι νέες φιλελεύθερες και ριζοσπαστικές ιδέες που επικρατούσαν στην Ευρώπη κατά το 18ο και 19ο αιώνα και με τις οποίες ήρθαν σε επαφή οι δάσκαλοι του γένους κατά τη διάρκεια των σπουδών τους στο εξωτερικό έφτασαν γρήγορα και στην ελληνική χερσόνησο, δυναμώνοντας την επαναστατική διάθεση των υπόδουλων Ελλήνων. Η πνευματική αυτή δραστηριότητα ονομάστηκε **Νεοελληνικός Διαφωτισμός**. Ο Νεοελληνικός Διαφωτισμός ανέδειξε μεγάλες μορφές στα ελληνικά γράμματα.

Το 1806 εκδόθηκε στην Ιταλία η **«Ελληνική Νομαρχία», ένα πολύ γνωστό και σημαντικό του Νεοελληνικού Διαφωτισμού. Πρόκειται για ένα κείμενο άγνωστου συγγραφέα** αφιερωμένο στον Ρήγα Βελεστινλή, όπου καταδικάζεται η «αναρχία» και η «μοναρχία» και προβάλλεται ως ιδανική διοίκηση η «νομαρχία», δηλαδή το πολίτευμα όπου εξουσιάζουν οι νόμοι.

Ο **Ρήγας**, γιος εμπόρου, γεννήθηκε το 1757 στο Βελεστίνο της Θεσσαλίας (Φερές). Νεαρός ακόμη, μπήκε στην υπηρεσία των Φαναριωτών στην Κωνσταντινούπολη και έπειτα μετανάστευσε στο Βουκουρέστι, ως γραμματέας του ηγεμόνα της Βλαχίας όπου επηρεάστηκε από τις ευρωπαϊκές ριζοσπαστικές ιδέες, κάνοντας κύριο στόχο του την απελευθέρωση της πατρίδας. Ο Ρήγας εξέδωσε γαλλικά μυθιστορήματα μεταφρασμένα στη δημοτική γλώσσα, ένα βιβλίο Φυσικής για σχολική χρήση, έναν τεράστιο χάρτη της Ελλάδας, την περίφημη **«Χάρτα της Ελλάδος»**, μια εικόνα του Μεγάλου Αλεξάνδρου και το **Θούριο,** ένα φλογερό επαναστατικό ύμνο που έγινε σύμβολο του αγώνα για την ελευθερία.

Ο Ρήγας Βελεστινλής οραματιζότα**ν τη συνεργασία των υπόδουλων βαλκανικών λαών για την απελευθέρωσή τους από τον οθωμανικό ζυγό και τη δημιουργία ενός ευνομούμενου δημοκρατικού κράτους, όπου θα κυριαρχούσε η ελληνική γλώσσα και παιδεία**.

Ωστόσο, η δράση του έγινε γρήγορα γνωστή, προκάλεσε την αντίδραση των Αυστριακών οι οποίοι τον συνέλαβαν με τους συνεργάτες του, τον παρέδωσαν μαζί με επτά συντρόφους του στους Τούρκους, οι οποίοι τους θανάτωσαν και τους έριξαν στον ποταμό Δούναβη.

Ο **Αδαμάντιος Κοραής** (1748-1833), υποστηρικτής των φιλελεύθερων ιδεών της γαλλικής επανάστασης, θεωρούσε ότι οι Έλληνες, για να κερδίσουν την ελευθερία τους, θα έπρεπε πρώτα να μορφωθούν. Αν και διαφωνούσε με τον εξαρχαϊσμό της γλώσσας, δεν δεχόταν αυτούσια τη δημοτική, από την οποία, όπως πίστευε, έπρεπε να αφαιρεθούν κάποιες λαϊκές και ξένες λέξεις.

Ένας ακόμη υποστηρικτής των φιλελεύθερων ιδεών της γαλλικής επανάστασης, ο **Αδαμάντιος Κοραής**, θεωρούσε ότι **για να ελευθερωθεί το ελληνικό έθνος, έπρεπε πρώτα να φωτιστεί διαμέσου της παιδείας, με κατάλληλη όμως μέθοδο διδασκαλίας και χρησιμοποιώντας μια νέα ελληνική γλώσσα, με απλούστερη μορφή από την αρχαία**.

Ο Κοραής, ο οποίος είχε ως βασική φιλοσοφική αρχή την πίστη στη λογική του ανθρώπου, συνέβαλε σημαντικά στην ιδεολογική προετοιμασία της Μεγάλης Επανάστασης.